b'\n_START_ARTICLE_\nLenkijos nacionalinis bankas\n_START_SECTION_\nIstorija\n_START_PARAGRAPH_\nNors dabartinis Lenkijos nacionalinis bankas savo veikl\xc4\x85 prad\xc4\x97jo nuo 1945\xc2\xa0m., ta\xc4\x8diau jis tik prat\xc4\x99s\xc4\x97 dviej\xc5\xb3 ankstesni\xc5\xb3 centrini\xc5\xb3 \xc5\xa1alies bank\xc5\xb3, tiesiog vadint\xc5\xb3 Lenkijos banku (Bank Polski), veikl\xc4\x85. Pirm\xc4\x85j\xc4\xaf i\xc5\xa1 j\xc5\xb3 \xc4\xafsteig\xc4\x97 Var\xc5\xa1uvoje 1828\xc2\xa0m. finansininkas Ksaveras Druckis-Liubeckis._NEWLINE_Antrojo pasaulinio karo metais Lenkijos aukso rezervai buvo pervesti saugojimui \xc4\xaf Did\xc5\xbei\xc4\x85j\xc4\x85 Britanij\xc4\x85 ir Kanad\xc4\x85. 1946\xc2\xa0m. prie\xc5\xa1karinis auksas buvo gr\xc4\x85\xc5\xbeintas Lenkijos naujajai komunistinei vyriausybei. Pats Lenkijos bankas buvo u\xc5\xbedarytas ir galiausiai 1952\xc2\xa0m. \xc4\xafjungtas \xc4\xaf nauj\xc4\x85j\xc4\xaf Lenkijos nacionalin\xc4\xaf bank\xc4\x85. Pastarasis i\xc5\xa1 prad\xc5\xbei\xc5\xb3 veik\xc4\x97 kaip valstyb\xc4\x97s bankas, pavaldus finans\xc5\xb3 ministrui. Iki 1980-\xc5\xb3j\xc5\xb3 met\xc5\xb3 pabaigos planin\xc4\x97s ekonomikos s\xc4\x85lygomis su kitu PKO Bank Polski buvo monopolistas \xc5\xa1alies bankin\xc4\x97je sistemoje. \xc5\xbdlugus komunistinei sistemai, buvo atskirti regioniniai komerciniai bankai, o Nacionalinis bankas u\xc5\xbesi\xc4\x97m\xc4\x97 tik monetarine politika. 1995\xc2\xa0m. sausio 1 d. denominavo zlot\xc4\x85.\n_START_SECTION_\nVeikla\n_START_PARAGRAPH_\nNacionalinio banko veikl\xc4\x85 reglamentuoja 1997\xc2\xa0m. Lenkijos Konstitucijos 227 str. ir t\xc5\xb3 pa\xc4\x8di\xc5\xb3 met\xc5\xb3 Lenkijos nacionalinio banko \xc4\xafstatymas. Banko prezident\xc4\x85 6 metams tvirtina Seimas Lenkijos prezidento teikimu. Nacionalinio banko prezidentas yra atsakingas u\xc5\xbe \xc5\xa1ios institucijos funkcionavim\xc4\x85, jai gali vadovauti ne daugiau dviej\xc5\xb3 kadencij\xc5\xb3. Jis vadovauja Monetarin\xc4\x97s politikos tarybai, Bank\xc5\xb3 prie\xc5\xbei\xc5\xabros komisijai, taip pat atstovauja \xc5\xa1aliai tarptautin\xc4\x97se bank\xc5\xb3 ir finans\xc5\xb3 organizacijose.'